OpenLLM-France/wikimedia huggingface dataset:
# Yannick Talabardon

Yannick Talabardon (París, 6 de juliol de 1981) és un ciclista francès, professional des del 2002 al 2013.
En el seu palmarès destaca la París-Troyes del 2009.

## Palmarès

* 2002
** Vencedor d'una etapa de la Ronda de l'Isard
* 2003
** 1r al Premi de Léon
* 2004
** 1r al Tour del Jura
** 1r al Premi del blat d'or
** Vencedor d'una etapa del Tour de Normandia
** Vencedor de la classificació de la muntanya del Tour de l'Avenir
* 2009
** 1r a la París-Troyes
* 2011
** Vencedor de la combativitat en la 7a etapa de Tour de França

### Resultats al Tour de França

* 2011. 47è de la classificació general

### Resultats a la Volta a Espanya

* 2007. 60è de la classificació general
* 2008. 31è de la classificació general

### Resultats al Giro d'Itàlia

* 2005. 78è de la classificació general
* 2006. 100è de la classificació general

## Enllaços externs

* Web oficial Arxivat 2012-02-08 a Wayback Machine. (francès)
* Fitxa a sitiodeciclismo.net
# Yannick Stopyra

Yannick Stopyra (9 de gener de 1961) és un exfutbolista francès d'ascendència polonesa.

## Selecció de França

Va formar part de l'equip francès a la Copa del Món de 1986.

## Referències

* ↑ Braun, Didier «L'Équipe de France de football, c'est l'histoire en raccourci d'un siècle d'immigration» (en francès). L'Équipe, 01-07-2000 [Consulta: 15 agost 2009]. Arxivat 13 de gener 2012 a Wayback Machine. «Còpia arxivada». Arxivat de l'original el 2012-01-13. [Consulta: 9 febrer 2018].
* ↑ «Bordeaux: Stopyra intègre le centre de formation» (en francès). Foot 365, 01-06-2012 [Consulta: 9 maig 2014].
* ↑ French Football Federation profile (francès)
* ↑ Yannick Stopyra a National-Football-Teams.com (anglès)
* ↑ Yannick Stopyra Fitxa i estadístiques a la FIFA
# Yoko Tanaka

Yoko Tanaka (田中 陽子, 30 de juliol de 1993) és una futbolista japonesa.

## Selecció del Japó

Va debutar amb la selecció del Japó el 2013. Va disputar 4 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2013 | 4 | 0 |
| Total | 4 | 0 |

## Referències

* ↑ 2013 Japan Football Association(japonès)

## Enllaços externs

* Yoko Tanaka, Fitxa a Soccerway
# Lluís Suñé i Medan

Lluís Suñé i Medan (Barcelona, 6 de gener de 1881 - Barcelona, 3 de gener de 1967) va ser otorrinolaringòleg i acadèmic català.
Fou fill del metge Lluís Suñé i Molist i de Maria Medan i Codina, ambdós de Barcelona. Es llicencià el 1903 i es doctorà l'any següent amb un treball sobre Reflejos de origen nasal. S'especialitzà en otorrinolaringologia amb el seu pare, amb Ricard Botey i amb posteriors estudis a París i Berlín. Ingressà a l'Acadèmia de Medicina de Barcelona el 1923 i va ser vicesecretari des del 1926, secretari interí el 1935, fins al 1946 i secretari general de 1946 a 1963 en què fou substituït pel doctor Bel·larmí Rodríguez Arias.

## Referències

* ↑ «Necrològica - Primer aniversari de la defunció». La Vanguardia, 03-01-1968, pàg. 24.
* ↑ Registre de Naixements de l'Ajuntament de Barcelona, any 1881, número de registre 30.
* ↑ http://www.raco.cat/index.php/RevistaRAMC/article/viewFile/80721/105058

## Enllaços externs

* Lluís Suñé i Medan - Galeria de Metges Catalans
# Patch Grove

Patch Grove és una població dels Estats Units a l'estat de Wisconsin. Segons el cens del 2000 tenia 166 habitants.

## Demografia

Segons el cens del 2000, Patch Grove tenia 166 habitants, 65 habitatges, i 46 famílies. La densitat de població era de 164,3 habitants per km².
Dels 65 habitatges en un 32,3% hi vivien nens de menys de 18 anys, en un 66,2% hi vivien parelles casades, en un 3,1% dones solteres, i en un 29,2% no eren unitats familiars. En el 21,5% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,04.
Per edats la població es repartia de la següent manera: un 27,1% tenia menys de 18 anys, un 7,8% entre 18 i 24, un 27,1% entre 25 i 44, un 22,9% de 45 a 60 i un 15,1% 65 anys o més.
L'edat mediana era de 34 anys. Per cada 100 dones de 18 o més anys hi havia 116,1 homes.
La renda mediana per habitatge era de 25.625 $ i la renda mediana per família de 38.125 $. Els homes tenien una renda mediana de 18.750 $ mentre que les dones 21.250 $. La renda per capita de la població era de 13.189 $. Aproximadament el 12,1% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Patch Grove» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Patch Grove». American Fact Finder. Oficina del Cens dels Estats Units, 12-01-2010.
# Basilides (bisbe)

Basilides (en llatí Basileides, en grec antic Βασιλείδης) fou un bisbe grec de la Pentàpolis Líbia, contemporani i amic de Dionís d'Alexandria al que va dirigir algunes cartes sobre el tema "en el moment de la resurrecció de nostre Senyor, a quina hora d'aquell dia el dejuni d'abans de Pasqua hauria de cessar". Aquestes cartes s'han perdut, però les respostes de Dionís s'han conservat.
Era probablement d'origen egipci i va viure a l'entorn de la meitat del segle iii.

## Referències

* ↑ 5.Basileides a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 465
# Arnulf (bisbe de Girona)

Arnulf (? - 17 d'abril del 970) fou abat de Ripoll (948-970) i bisbe de Girona entre els anys 954 i 970.
Arribà a ser abat el 17 d'octubre de 948. Balucio dona per bona la hipòtesi que fou Arnulf qui feu prendre al monestir de Ripoll la Regla de Sant Benet. Durant el seu abadiat amplià el claustre, les cases i la muralla. Se l'ha suposat el creador del scriptorium del monestir. El 951 viatjà amb altres notables catalans com el comte Sunifred de Cerdanya, el bisbe d'Urgell Guisad a fer peticions i butlles i privilegis del papa Agapit II per als seus dominis i diòcesis. D'ell obtingué Arnulf una butlla que confirmava les possessions que el monestir havia anat adquirint.
Segons un martirologi d'Ató a l'arxiu del bisbat de Girona remunta al dia 8 de setembre de 954 la seva consagració com a bisbe. Segons Roc d'Olzinelles i Miquel, el necrologi del monestir de Ripoll situa la mort d'Arnulf el 17 d'abril, el que correspon amb la data del martirologi d'Ató.
Arnulf consagrà el 19 d'octubre de 957 l'església de Sant Esteve de Banyoles reconstruïda per l'abat Hacfred, fent donació a aquesta església delmes, primícies i oblacions dels fidels d'Agemalo, Miliacas i altres. Aquell mateix dia també consagrà a petició de l'abat Aimeric del monestir Arulense dues esglésies properes pertanyents a aquest monestir. El 15 de gener de l'any 4 de Lotari els comtes Sunifred II de Cerdanya, Olivane, Oliva i la comtessa Ava de Cerdanya donaren a l'església de Girona la Vila de Calvós, al comtat de Besalú, la de Balbs i la Pinya a la Vall d'en Bas. Fou Arnulf qui consagrà a l'abat Teuter de Camprodon en el lloc de Jaufred que havia marxat de peregrinació.
El comte Miró feu donació d'un alou a la vila de Parets al comtat de Besalú (2 de febrer de 968), que havia rebut del seu germà el comte Sunifred II de Cerdanya. Aquest alou duia un historial funest, ja que originalment semblava pertànyer a un tal Adalbert revoltat contra el comte Guifré II de Besalú, a qui expulsà del seu poble perseguí i donà mort. Després dels fets Adalbert fugí abandonant totes les seves propietats, no sense abans vendre-les a Seniofred perquè posseís vitalíciament els béns venuts i després passessin a l'església. Aquest Seniofred era també un dels revoltats. Al cap de poc el germà del comte i del bisbe s'apoderà del castell i consultant amb jutges i doctors dictaren que els béns dels rebels passessin a mans del comte. Mort aquest passà a comte Miró el seu germà que la dona a l'església per al remei de les ànimes dels seus germans i per a la seva.

## Referències

* 1 2 3 4 Merino, Antolín; de la Canal, José. Enrique Flórez. España sagrada: Tratado LXXXI de la Santa Iglesia de Gerona en su estado antiguo. Madrid: Imprenta de Collado, 1819, p. 130-135 [Consulta: 21 març 2014].
* ↑ Pladevall i Font, Antoni «Arnulf abat de Ripoll i bisbe de Girona». Revista de Girona, 1978, p. 149-155 [Consulta: 21 març 2014].
# Xosse

Xosse (en rus: Шоссе) és un poble (un possiólok) de l'óblast d'Oriol, a Rússia, segons el cens del 2010 tenia 260 habitants. Pertany al districte municipal de Kromi.

## Referències

* ↑ Koriakov, I. B.. «Орловская область». База данных «Этно-языковой состав населённых пунктов России». Arxivat de l'original el 2021-05-11. [Consulta: 9 març 2022].
# TP d'Or 1988

Els premis TP d'Or 1988 foren entregats el 16 de març de 1989. L'acte va tenir lloc a l'hotel Scala Melià Castilla de Madrid i fou presentat per Carlos Herrera Crusset i Bibiana Fernández.
| Categoria | Programa | Persona | Resultat |
| Actor | Gatos en el tejado | José Sacristán | Guanyador |
| Actriu | Gatos en el tejado | Emma Cohen | Guanyadora |
| Presentador | El precio justo | Joaquín Prat | Guanyador |
| Presentadora | 3x4 | Julia Otero | Guanyadora |
| Sèrie Nacional | Gatos en el tejado | Gatos en el tejado | Guanyadora |
| Serie Estrangera | The Golden Girls | The Golden Girls | Guanyadora |
| Informatiu diari i d'actualitat | En familia | En familia | Guanyador |
| Musical | Rockopop | Rockopop | Guanyador |
| Entreteniment | Tariro, Tariro | Tariro, Tariro | Guanyador |
| Programa infantil | Cajón Desastre | Cajón Desastre | Guanyador |
| Actor català | De professió: A.P.I. | Cassen | Guanyador |
| Actriu catalana | El dret d'escollir | Carme Elías | Guanyadora |
| Presentador català | Filiprim | Josep Maria Bachs | Guanyador |
| Presentadora catalana | Mag Magazine | Mari Pau Huguet | Guanyadora |
| Programa d'entreteniment català | Tres pics i repicó | Tres pics i repicó | Guanyador |

## Referències

* ↑ TP de Oro (17): 1988, en lo más alto del tejado
* ↑ TP de Oro 1988 a IMDB
# Teorema de Fermat (punts estacionaris)

       Aquest article es refereix al teorema de Fermat per als punts estacionaris, vegeu aquí: l'Últim teorema de Fermat
El teorema de Fermat és un teorema d'anàlisi matemàtica, anomenat així en honor de Pierre de Fermat. Dona un mètode per a trobar els màxims i mínims locals de les funcions derivables. El teorema estableix que cada extrem local és un punt estacionari de la funció (la funció derivada val zero en aquest punt). Per tant, emprant el teorema de Fermat, el problema de trobar els extrems locals d'una funció es redueix al problema de resoldre una equació.
És important aclarir que el teorema de Fermat només dona una condició necessària perquè un punt sigui extrem local. És a dir, alguns punts estacionaris, no són extrems (hi ha punts d'inflexió). Per a verificar si un punt estacionari és un extrem local i saber si es tracta d'un màxim o d'un mínim cal analitzar la derivada segona i de vegades les derivades d'ordre superior (si existeixen).

## Teorema de Fermat

El teorema de Fermat s'expressa com:
* Sigui $f\colon (a,b)\rightarrow \mathbb {R}$ una funció i sigui $\displaystyle x_{0}\in (a,b)$ un extrem local de $\displaystyle f$. Si $\displaystyle f$ és derivable a $\displaystyle x_{0}$ llavors $\displaystyle f'(x_{0})=0$.
* Pierre de Fermat

## Applicació a l'optimització

Com a corol·lari, un extrem global d'una fuinció f en un domini A només pot ser: a les fronteres, als punts no derivables o als punts estacionaris. Si $x_{0}$ és un extrem global de f, llavors alguna de les següents afirmacions és certa:
* frontera: $x_{0}$ és a la frontera de A
* no derivable: f no és derivable a $x_{0}$
* punt estacionari: $x_{0}$ és un punt estacionari de f

## Demostració

Se suposarà que $\displaystyle x_{0}$ és un màxim local (una demostració similar es pot fer si $\displaystyle x_{0}$ és un mínim local). Llavors $\exists \,\delta >0$ tal que $(x_{0}-\delta ,x_{0}+\delta )\subset (a,b)$ i tal que es té $f(x_{0})\geq f(x)\,\forall x$ amb $\displaystyle |x-x_{0}|<\delta$. Per tant, per a qualsevol $h\in (0,\delta )$ es compleix que
    ${\frac {f(x_{0}+h)-f(x_{0})}{h}}\leq 0.$
Com que el límit d'aquesta fracció quan $\displaystyle h$ tendeix a 0 per l'esquerra existeix i és igual a $\displaystyle f'(x_{0})$ s'arriba a la conclusió de què $f'(x_{0})\leq 0$. Per altra banda quan $h\in (-\delta ,0)$ es compleix que
    ${\frac {f(x_{0}+h)-f(x_{0})}{h}}\geq 0$
Altre cop el límit quan $\displaystyle h$ tendeix a zero per l'esquerra existeix i és igual a $\displaystyle f'(x_{0})$ per tant resulta que $f'(x_{0})\geq 0$.
En conclusió ha de ser $\displaystyle f'(x_{0})=0$.

## Referències

* ↑ «Teorema de Fermat» (en castellà), 31-03-2016. [Consulta: 27 desembre 2018].
* ↑ Abdou Kouider Ben-Naoum «[Teorema de Fermat (punts estacionaris), p. 107, a Google Books Analyse - Premières notions fondamentales]». Presses universitaires de Louvain, 2007, pàg. 107..
* ↑ «Fonctions d'une variable réelle : Dérivabilité». Wikiversity.

## Vegeu també

* Punt d'inflexió
# Teorema de Feit-Thompson

En matemàtiques, i més precisament en teoria de grups, el teorema de Feit-Thompson també anomenat teorema de l'ordre senar, diu que tot grup finit d'ordre senar és resoluble. També es pot enunciar equivalentment dient que tot grup simple finit no abelià és d'ordre parell. Aquest teorema, conjecturat l'any 1911 per William Burnside, fou demostrat l'any 1963 per Walter Feit i John Griggs Thompson.
Aquest teorema, així com un bon nombre de tècniques que Feit i Thompson van inventar en la seva demostració van tenir un paper essencial en la classificació dels grups simples finits.
La demostració original de Feit i Thompson, de més de dues-centes cinquanta pàgines, ha estat simplificada en alguns detalls, però no ha pogut ésser fortament abreujada i la seva estructura general tampoc no s'ha modificat. Una demostració simplificada ha estat publicada en dos volums i un esbós de la demostració està present al Finite Groups de Daniel Gorenstein.

## Referències

* ↑ Burnside, William. Theory of groups of finite order (en anglès), 1911, reimpressió 2004. ISBN 0486495752.
* ↑ Feit, Walter; Thompson, John G. «Solvability of groups of odd order» (en anglès). Pacific Journal of Mathematics, vol. 13, 1963, p. 775-1029.
* ↑ Bender, Helmut; Glauberman, George «Local analysis for the odd order theorem» (en anglès). London Mathematical Society Lecture Note Series [Cambridge University Press], vol. 188, 1994. ISBN 978-0-521-45716-3. Peterfalvi, Thomas «Character theory for the odd order theorem» (en anglès). London Mathematical Society Lecture Note Series [Cambridge University Press], vol. 272, 2000. ISBN 978-0-521-64660-4.
* ↑ Gorenstein, Daniel. Finite Groups (en anglès). 2a. ed.. Chelsea, 1980, p. 450-461. ISBN 9780821843420.
# Terminologia Histologica

La Terminologia Histologica (TH) és un vocabulari d'indexació per al seu ús en la citologia i histologia. A l'abril de 2011, Terminologia Histologica va ser publicat en línia pel Federative International Programme on Anatomical Terminologies (FIPAT, Programa Internacional Federatiu sobre Terminologies Anatòmiques), el successor del FCAT.
Va ser pensat per reemplaçar Nomina Histologica. La TH es va introduir el 1977, amb la quarta edició de la Nomina Anatomica.
Va ser desenvolupat pel Federative International Committee on Anatomical Terminology (Comitè Internacional Federatiu de Terminologia Anatòmica).

## Referències

* ↑ Terminologia Histologica: International Terms for Human Cytology and Histology, Book/CD-ROM Bundle. Hagerstown, MD: Lippincott Williams & Wilkins, 2008. ISBN 0-7817-7537-X.
* ↑ Allen WE «Terminologia anatomica: international anatomical terminology and Terminologia Histologica: International Terms for Human Cytology and Histology». J. Anat., 01-05-2009. DOI: 10.1111/j.1469-7580.2009.01093_1.x. PMID: 19486203.
* ↑ Singh. General Anatomy. Elsevier India, 1 gener 2008, p. 22–. ISBN 978-81-312-1126-7 [Consulta: 25 novembre 2010].
# Théodore Nzué Nguema

Théodore Nzué Nguema (francès: Théodore Zue Nguema) (Mongomo, 9 de novembre de 1973 - Bata, 5 de maig de 2022) fou un futbolista del Gabon de la dècada de 1990. Fou internacional amb la selecció de futbol del Gabon. Pel que fa a clubs, destacà a Angers SCO, ES Zarzis i SC Braga.
Trajectòria com a entrenador:
* 2012: Real Castel
* 2015: AD Mongomo / Futuro Kings

## Referències

* ↑ Théodore Nzué Nguéma - International Goals
* ↑ ; Batalha, José«Coupe de la CEMAC 2005». RSSSF, 05-03-2006.
* ↑ Théodore Nzué Nguema Fitxa i estadístiques a la FIFA
* ↑ «Nguema (Theodore Zue Nguema)» (en portuguès). Fora de Jogo. [Consulta: 23 agost 2009].
* ↑ Théodore Nzué Nguema a National-Football-Teams.com (anglès)
# The Brand New Heavies

Brand New Heavies (BNH) és un grup britànic d'acid jazz i d'alternative hip-hop, fundat el 1985 a Ealing, als suburbis de Londres. Originalment, un grup instrumental de rare groove, BNH va adquirir gran reputació a l'escena dels clubs londinencs i ben aviat ja van firmar amb Cooltempo en el moment en què l'acid house comença a substituir el rare groove a les sales de música.
Els membres principals del grup són Jan Kincaid, Simon Bartholomew i Andrew Levy.
Brand New Heavies escull el seu nom després de la firma del seu primer contracte d'enregistrament, inspirant-se en la caràtula d'un single de James Brown, on hi ha escrit: "Minister of New Super Heavy Funk".
Sobre tots els àlbums de The Brand New Heavies trobem sempre la seva sigle: un elefant.

## Enllaços externs

* (anglès) Pàgina oficial del grup
* (anglès) Pàgina no-oficial
# Teoria de la dependència conceptual

La teoria de la dependència conceptual és un model de comprensió del llenguatge natural usat en sistemes d'intel·ligència artificial.
Roger Schank va introduir el model a la Universitat Stanford en 1969, en els primers moments d'investigació d'intel·ligència artificial. Aquest model va ser àmpliament utilitzat pels estudiants de Schank a la Universitat Yale, com ara Robert Wilensky, Wendy Lehnert, i Janet Kolodner.
Schank desenvolupà el model per representar el coneixement per a l'entrada del llenguatge natural als ordinadors. Parcialment influenciat per l'obra de Sydney Lamb, el seu objectiu era fer que el significat independent de les paraules utilitzades en l'entrada, és a dir dues frases idèntiques en el seu significat, tingués una representació única. El sistema també tenia la intenció d'extreure inferències lògiques.
El model usava els següents símbols de representació bàsics:
    * Objectes del món real, cadascun amb alguns atributs.
    * Accions del món real, cadascuna amb atributs
    * Temps
    * Ubicacions
Un conjunt de transicions conceptuals actuaren després en aquesta representació, per exemple un ATRANS és usat per representar una transferència com "donar " o " prendre", mentre que un PTRANS s'utilitza per actuar en llocs com "moure" "anar". Un MTRANS representa actes mentals com "dir", etc.
Una frase com "Joan va donar un llibre a Maria" es representa llavors com l'acció d'un ATRANS en dos objectes del món real Joan i Maria.

## Vegeu també

* Augmented transition network
* Scripts (intel·ligència artificial)

## Referències

* ↑ Roger Schank, 1969, A conceptual dependency parser for natural language Proceedings of the 1969 conference on Computational linguistics, Sång-Säby, Sweden pages 1-3
* ↑ Cardiff University on Conceptual dependency theory
* ↑ Language, mind, and brain by Thomas W. Simon, Robert J. Scholes 1982 ISBN 0-89859-153-8 page 105
# The First Slam Dunk

The First Slam Dunk és una pel·lícula d'animació esportiva japonesa del 2022 escrita i dirigida per Takehiko Inoue, produïda per Toei Animation i Dandelion Animation Studio. Està basat en la sèrie de manga Slam Dunk d'Inoue. Es va estrenar als cinemes al Japó el 3 de desembre de 2022. Es va estrenar el 7 de juliol de 2023 als cinemes amb doblatge en català. El 2023, The First Slam Dunk va guanyar el Premi de l'Acadèmia Japonesa a la millor pel·lícula d'animació. La pel·lícula va recaptar 253 milions de dòlars a tot el món, i es va convertir en la cinquena pel·lícula d'anime més taquillera de tots els temps.

## Sinopsi

La pel·lícula segueix Ryota Miyagi, el base de l'equip de bàsquet de l'institut Shohoku. Té un germà, en Sota, que és tres anys més gran que ell, i que va inspirar el seu amor pel bàsquet. En Ryota i els seus companys d'equip Hanamichi Sakuragi, Takenori Akagi, Hisashi Mitsui i Kaede Rukawa desafien els campions de bàsquet, l'escola Sannoh.

## Repartiment

| Personatge | Intèrpret de veu |
| Ryota Miyagi (宮城 リョータ, Miyagi Ryōta) | Shugo Nakamura |
| Hisashi Mitsui (三井 寿, Mitsui Hisashi) | Jun Kasama |
| Kaede Rukawa (流川 楓, Rukawa Kaede) | Shin'ichiro Kamio |
| Hanamichi Sakuragi (桜木 花道, Sakuragi Hanamichi) | Subaru Kimura |
| Takenori Akagi (赤木 剛憲, Akagi Takenori) | Kenta Miyake |
| Haruko Akagi (赤木 晴子, Akagi Haruko) | Maaya Sakamoto |
| Kiminobu Kogure (木暮 公延, Kogure Kiminobu) | Ryota Iwasaki |
| Yohei Mito (水戸 洋平, Mito Yōhei) | Chikahiro Kobayashi |
| Nozomi Takamiya (高宮 望, Takamiya Nozomi) | Masafumi Kobatake |
| Chuichirou Noma (野間 忠一郎, Noma Chūichirō) | Kenichiro Matsuda |
| Ayako (彩子, Ayako) | Asami Seto |
| Mitsuyoshi Anzai (安西 光義, Anzai Mitsuyoshi) | Katsuhisa Hōki |

## Referències

* ↑ «La nova pel·lícula d''Slam Dunk' arriba als cinemes en català el 7 de juliol». Racó Català, 17-05-2023. [Consulta: 19 maig 2023].
* ↑ «PROLOGUE» (en japonès). 映画『THE FIRST SLAM DUNK』. [Consulta: 8 gener 2023].
* 1 2 3 4 5 Hodgkins, Crystalyn. «The First Slam Dunk Anime Film Reveals New Promo Video, Main Cast, Theme Song Artists». Anime News Network, 04-11-2022. [Consulta: 4 novembre 2022].
* ↑ Hodgkins, Crystalyn. «Maaya Sakamoto Voices Haruko Akagi in The First Slam Dunk Anime Film». Anime News Network, 03-12-2022. [Consulta: 3 desembre 2022].
* 1 2 3 4 5 6 «映画『SLAM DUNK』安西先生役は宝亀克寿・木暮役は岩崎諒太・彩子役は瀬戸麻沙美 出演声優が各々報告» (en japonès). Oricon News, 03-12-2022. [Consulta: 4 desembre 2022].

## Enllaços externs

* Lloc web oficial (japonès)
* Tràiler en català
# Tet (desambiguació)

«Tet» té aquests significats:
* Tet (lletra), novena lletra de molts alfabets semítics, incloent el fenici, el siríac, l'hebreu o l'àrab
* Cal Tet, masia del poble de la Coma, al municipi de la Coma i la Pedra, a la Vall de Lord (Solsonès)
* Can Tet, casa del municipi de Vilamacolum (Alt Empordà)
* Muntanyes del Tet, serra situada al municipi de Bonastre a la comarca del Baix Penedès
* Riu Tet, riu de la Catalunya Nord que travessa el Conflent i la plana del Rosselló fins al Mediterrani
* Sant Tet (mort després del 69), company i deixeble de Pau de Tars i bisbe de Gortina (Creta), venerat com a sant al cristianisme
* Riberal del Tet, subcomarca del Roselló
* Illa de Tet, vila nord-catalana
Viccionari
# Tete

«Tete» té aquests significats:
* Paraula d'origen valencià, present en castellà. Es tracta d'un apel·latiu afectuós per a referir-se al germà major, el seu femení es Tata (germana major), té traducció literal a poques llengües com el japonès, nichan o nishan que significa germà major també.
* Tete (Moçambic) capital de la província de Tete (Moçambic).
* Província de Tete, província de Moçambic
* Tete Montoliu, pianista i compositor musical.
* Tete Novoa, cantant.
* Tete Bonilla, periodista i músic.
* Teté Delgado, actriu i presentadora.
* Teté personaje interpretat per l'actriu Natalia Sánchez a la sèrie televisiva Los Serrano.
* Tété-Michel Kpomassie, escriptor de Togo.
* María Teresa Vélez, també anomenada Teté, artista equatoriana.
Encara que amb escriptura similar la paraula en francès diferent en pronunciació (têt) i significat és la paraula tête, que significa cap, i que s'utilitza a diversos termés o expressions d'aquesta. Entre aquestos usos: